CELEX: C2006/224/12
Language: sl
Date: 2006-09-16 00:00:00
Title: Zadeva C-438/04: Sodba Sodišča (drugi senat) z dne 13. julija 2006 (predlog za sprejetje predhodne odločbe Cour d'appel de Bruxelles (Belgija)) — Mobistar SA proti Institut belge des services postaux et des télécommunications (IBPT) (Sektor telekomunikacij — Univerzalna storitev in pravice uporabnikov — Prenosljivost telefonskih številk — Strošek vzpostavitve v primeru prenosa številke mobilnega telefona — Člen 30(2) Direktive 2002/22/ES (Direktiva o univerzalnih storitvah) — Oblikovanje cen za medomrežno povezovanje v zvezi z zagotavljanjem prenosljivosti številk — Stroškovna naravnanost cen — Pooblastilo za urejanje nacionalnih regulativnih organov — Člen 4(1) Direktive 2002/21/ES (Okvirna direktiva) — Učinkovito pravno varstvo — Varovanje zaupnih podatkov)

16.9.2006   
            
            
               SL
            
            
               Uradni list Evropske unije
            
            
               C 224/7
            
         Sodba Sodišča (drugi senat) z dne 13. julija 2006 (predlog za sprejetje predhodne odločbe Cour d'appel de Bruxelles (Belgija)) — Mobistar SA proti Institut belge des services postaux et des télécommunications (IBPT)
   (Zadeva C-438/04) (1)
   
   (Sektor telekomunikacij - Univerzalna storitev in pravice uporabnikov - Prenosljivost telefonskih številk - Strošek vzpostavitve v primeru prenosa številke mobilnega telefona - Člen 30(2) Direktive 2002/22/ES (Direktiva o univerzalnih storitvah) - Oblikovanje cen za medomrežno povezovanje v zvezi z zagotavljanjem prenosljivosti številk - Stroškovna naravnanost cen - Pooblastilo za urejanje nacionalnih regulativnih organov - Člen 4(1) Direktive 2002/21/ES (Okvirna direktiva) - Učinkovito pravno varstvo - Varovanje zaupnih podatkov)
   (2006/C 224/12)
   Jezik postopka: francoščina
   Predložitveno sodišče
   Cour d'appel de Bruxelles (Belgija)
   Stranki v postopku v glavni stvari
   
      Tožeča stranka: Mobistar SA
   
      Tožena stranka: Institut belge des services postaux et des télécommunications (IBPT)
   
      Ob udeležbi: Belgacom Mobile SA, Base SA
   Predmet
   Predlog za sprejetje predhodne odločbe — Cour d'appel de Bruxelles — Razlaga člena 30 Direktive Evropskega parlamenta in Sveta 2002/22/ES z dne 7. marca 2002 o univerzalni storitvi in pravicah uporabnikov v zvezi z elektronskimi komunikacijskimi omrežji in storitvami (Direktiva o univerzalnih storitvah) (UL L 108, str. 51) — Prenosljivost telefonskih številk — Stroškovno naravnano oblikovanje cen za medomrežno povezovanje v zvezi z zagotavljanjem prenosljivosti številk in porazdelitev stroškov med operaterji — Razlaga člena 4 Direktive Evropskega parlamenta in Sveta 2002/21/ES z dne 7. marca 2002 o skupnem regulativnem okviru za elektronska komunikacijska omrežja in storitve (okvirna direktiva) (UL L 108, str. 33) — Pravica do pritožbe zoper odločbo nacionalnega regulativnega organa — Vključitev zaupnih informacij med informacije, s katerimi mora razpolagati organ, ki odloča o pritožbi
   Izrek
   
               1.
            
            
               Oblikovanje cen za medomrežno povezovanje v zvezi z zagotavljanjem prenosljivosti številk iz člena 30(2) Direktive Evropskega parlamenta in Sveta 2002/22/ES z dne 7. marca 2002 o univerzalni storitvi in pravicah uporabnikov v zvezi z elektronskimi komunikacijskimi omrežji in storitvami (Direktiva o univerzalnih storitvah) zadeva stroške prometa prenesenih številk in stroške vzpostavitve, ki jih imajo mobilni operaterji pri izpolnitvi zahteve za prenos številke.
            
         
               2.
            
            
               Člen 30(2) Direktive 2002/22 ne nasprotuje sprejetju nacionalnega predpisa, ki določa posebno metodo za izračun stroškov in ki vnaprej in s pomočjo teoretičnega modela stroškov določa najvišje cene, ki jih iz naslova stroškov vzpostavitve operater dajalec številke lahko zahteva od operaterja prejemnika številke, če je oblikovanje tarif stroškovno naravnano tako, da potrošnikov ne odvrača od uporabe te storitve prenosljivosti.
            
         
               3.
            
            
               Člen 4 Direktive Evropskega parlamenta in Sveta 2002/21/ES z dne 7. marca 2002 o skupnem regulativnem okviru za elektronska komunikacijska omrežja in storitve (okvirna direktiva) je treba razlagati tako, da mora organ, ki je določen za obravnavanje pritožb zoper odločbe nacionalnih regulativnih organov razpolagati z vsemi informacijami, ki so potrebne za presojo o utemeljenosti pritožbe, vključno z morebitnimi zaupnimi informacijami, ki so jih navedeni organi upoštevali pri sprejetju odločbe, ki je predmet pritožbe. Kljub temu pa mora ta organ zagotoviti zaupno obravnavanje zadevnih podatkov, pri čemer mora spoštovati zahteve učinkovitega pravnega varstva in zagotavljati spoštovanje pravic do obrambe strank v sporu.
            
         
      (1)  UL C 6, 8.1.2005.